গাজার পনের লাখ মানুষ আত্মসমর্পন না করলে কি হবে, ২০ কোটি আরবদের ক্ষমতাসীন নেতারা বহু পূর্বেই আত্মসমর্পন করেছে। প্রশ্ন হলো এমন সামর্থহীন,যোগ্যতাহীন ও আত্মসমর্পিত ব্যক্তিদের কি দেশপরিচালনার অধিকার থাকে? যে আরব ভূমির তারা রাজা-বাদশাহ, শেখ, আমির বা রাষ্ট্রপ্রধান,তার একটি ধুলিকনাও কি তাদের সৃষ্টি। আল্লাহর এ ভূমিতে এ অপদার্থরা কি শাসক হওয়ার অধিকার রাখে? শুধু কি আরব ভূমিতে জন্ম নেয়ার কারণে। আরব ভূমিতে তো বহু গরু-ভেড়া, উঠা-গাধা, খচ্চরও জন্ম নেয়। সে কারণে কি এসব গবাদি পশুদের কে শাসক বানানো যায়? শাসক আরবআশাসক হওয়ার দায়বব্ধতা হলো সর্ব সামর্থ দিয়ে ন্যায়ের প্রতিষ্ঠা ও অন্যায়ের প্রতিরোধ। এটি মহান আল্লাহর নির্দেশিত ঈমানী দায়বদ্ধতা। কোন শাসকের মধ্যে সে দায়বদ্ধতা না থাকলে তাকে শাসক পদে রাখাই তো অপরাধ। জামায়াতের নামাযে ইমামের মূল দায়ি হলো বিশুদ্ধ নামায পরিচালনা। সে সামর্থটি না থাকলে কাউকে কি ইমাম পদে রাখা যায়? তেমনি মুসলিম রাষ্ট্রপ্রধানের দায়িত্ব হলো নিপরাধ মুসলিম নাগরিকদের প্রাণে বাঁচানো। অতীতে মুসলিম শাসকগণ অমুসলিম রাষ্ট্রের জনগণকে প্রাণে বাঁচাতে সে দেশের জালেম সরকারের বিরুদ্ধে যুদ্ধ করেছেন। মুহম্মদ বিন কাসিমের সিন্ধু দেশে আগমনের মূল কারণ তো ছিল সেটি। অথচ আজ মুসলিম দেশে মুসলমানদের বিরুদ্ধে চলছে লাগাতর গণহত্যা। কিন্তু তা নিয়ে ৫৭ টি মুসলিম দেশে কোন মজলুম মুসলমানদের বাঁচানোর আয়োজন নেই। গবাদি পশুর ব্যস্ততা যেমন পানাহার নিয়ে বাঁচার, তেমনি এসব আরব শাসকদের ব্যস্ততা হলো নিজেদের আরাম-আয়াশ নিয়ে বাঁচার। তারা প্রতিযোগিতায় নেমেছে আকাশচুম্বি টাওয়ার নির্মানে। কাতারের ন্যায় একটি ক্ষুদ্র দেশ নেমেছে বহু হাজার কোটি ডলার ব্যয়ে ওয়ার্ল্ডকাপ স্টেডিয়াম নির্মানে। দুবাইসহ আরব আমিরাতের নেতারা নেমেছে সমুদ্রের মাঝে কৃত্রিম দ্বীপ ও সে দ্বীপে প্রাসাদ নির্মানে। সৌদি আরব নেমেছে হাজার হাজার কোটি ডলার ব্যয়ে জেনারাল সিসির ন্যায় স্বৈরাচারি শাসকদের শাসনকে দীর্ঘায়ীত করতে। দায়িত্বহীন ও বিবেকহীন এমন শাসকদের নিয়ে কি মুসলিম দেশের কি প্রতিরক্ষা বাড়ে? বাড়ে কি ইজ্জত?